ai4bharat/Pralekha huggingface dataset:
பிரதமர் அலுவலகம்
பிரதமர் மோடி மொரீஷியஸ் பிரதமருடன் சந்திப்பு
பிரதமர் திரு. நரேந்திர மோடி மற்றும் அவரது தலைமையிலான அமைச்சரவையின் பதவியேற்பு விழாவில் , மொரீஷியஸ் பிரதமர் திரு. பிரவிந்த் ஜூக்நாத் கலந்து கொண்டு சிறப்பித்தார்.
இன்று  நடைபெற்ற இருதரப்பு கூட்டத்தில் பிரதமர் திரு. நரேந்திர மோடியை சந்தித்துப் பேசிய மொரீஷியஸ் பிரதமர் ஜூக்நாத், தேர்தலில் மாபெரும் வெற்றி பெற்று பிரதமராக மீண்டும் பொறுப்பேற்றதற்காக திரு. மோடிக்கு தமது நல்வாழ்த்துகளைத் தெரிவித்துக் கொண்டார். மொரீஷியஸ் பிரதமர் ஜூக்நாத் நன்றி தெரிவித்துக் கொண்ட பிரதமர் மோடி, இரு நாடுகளுக்கு இடையே அனைத்துத் துறைகளிலும் சகோதரத்துவத்துடன் கூடிய நீடித்த ஒத்துழைப்பை மேம்படுத்துவது என்ற தமது உறுதிப்பாட்டை மீண்டும் வலியுறுத்தினார். இரு நாடுகள் மற்றும் இந்திய பெருங்கடல் பிராந்தியத்தின் வளர்ச்சி மற்றும் பாதுகாப்பு உள்ளிட்ட அம்சங்களில் இருநாடுகளும் ஒருங்கிணைந்து பணியாற்றவும் இரு தலைவர்களும் ஒப்புக் கொண்டனர்.
குறு சிறு மற்றும் நடுத்தர தொழில் துறை அமைச்சகம்
கிராமங்கள் மற்றும் ஊரகப் பகுதிகளில் புதுமையான கொள்கை உருவாக்கம் மற்றும் மாற்றத்துக்கு திரு. கட்கரி அறைகூவல்
ஊரகப்பகுதிகளுக்கான புதுமையான மற்றும் ஆராய்ச்சி சார்ந்த தொழில்நுட்பத்தின் மூலம் கிராம அளவில் நீடித்த மாற்றத்திற்கு மத்திய சிறு, குறு மற்றும் நடுத்தர தொழில்கள் மற்றும் சாலைப் போக்குவரத்து & நெடுஞ்சாலைகள் அமைச்சர் திரு நிதின் கட்கரி அறைகூவல் விடுத்தார்.
மகாராஷ்டிராவில் உள்ள வார்தாவில் இருக்கும் மகாத்மா காந்தி சர்வதேச இந்தி பல்கலைக்கழகத்தில் நடைபெற்ற நிகழ்ச்சி ஒன்றில் பேசிய அவர், வருடத்திற்கு ரூபாய் 88 ஆயிரம் கோடி வருவாயை கிராமப்புற நிறுவனங்கள் மற்றும் காதி ஈட்டுவதாக கூறினார்.
நெகிழ்வுத்தன்மை மிக்கதாகவும், புதுமையானதாகவும், கிராமப்புறங்களில் வாழும் மக்களின் வாழ்வை மேம்படுத்த உதவும் வகையிலும் கொள்கை இருக்கும் பட்சத்தில், வருவாய் இன்னும் அதிகரிக்கும் என்றும் அமைச்சர் கூறினார்.
சிறப்பான சந்தைப்படுத்துதல் மூலம் ஊரக தொழிற்சாலைகள் தயாரிக்கும் பொருட்களை இன்னும் சிறப்பாக விற்க முடியும் என்று அவர் கூறினார்.
மகாத்மா காந்தி, வினோபாபாவே, பண்டிட் தீனதயாள் உபாத்தியாயா, ராம் மனோகர் லோகியா மற்றும் ஜெயபிரகாஷ் நாராயணன் ஆகியோரது தத்துவங்களை நினைவுகூர்ந்த திரு கட்கரி,
கிராமங்களில் வாழும் ஏழை மக்களின் வாழ்வை மேம்படுத்துவதே அவர்களின் இலட்சியமாக இருந்தது என்று கூறினார்.
கிராமங்களில் வேலைவாய்ப்புகளை உருவாக்குவதற்கு தீர்வுகள் கண்டுபிடிக்கப்படாவிட்டால், கிராமங்களில் தூய்மை மற்றும் போதுமான வசதிகள் உருவாக்கப்படாவிட்டால், இந்த தலைவர்களின் கனவு நனவாகாது என்றும் அவர் கூறினார்.
கிராமப்புற பொருளாதாரம் வளர்ச்சி அடையாத காரணத்தால் நாடு சுதந்திரம் அடைந்ததிலிருந்து 30 சதவீத கிராமப்புற மக்கள் இடம்பெயர்ந்துள்ளனர் என்று அவர் மேலும் கூறினார்.
நாட்டின் மொத்த உள்நாட்டு உற்பத்தியில் 30% அளவுக்கு சிறு, குறு மற்றும் நடுத்தர தொழில் நிறுவனங்கள் பங்களிப்பதாக கூறிய திரு கட்கரி, இதை 40 சதவீதமாக அதிகரிப்பது அரசின் நோக்கம் என்றார். இதன் மூலம் கிராமப்புற ஏழைகள் பயன் அடைவார்கள் என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை பார்க்கவும்:
https://pib.gov.in/PressReleseDetail.aspx?PRID=1695820
------
(Visitor Counter : 197
கூட்டுறவு அமைச்சகம்
கூட்டுறவு அமைப்புகளின் மறுமலர்ச்சி
இந்திய தேசிய கூட்டுறவு ஒன்றியத்தின் 2018 புள்ளிவிவரங்கள்படி நாட்டில் 8.54 லட்சம் கூட்டுறவு பிரிவுகள் உள்ளன. கூட்டுறவு அமைப்புகளின் துரிதமான, சமமான வளர்ச்சியை நிர்வாகம், தலைமை, தொழில் ரீதியான மேலாண்மை, குறைந்த அளவில் தொழில்நுட்ப பயன்பாடு ஆகிய குறைபாடுகள் பாதிக்கின்றன.
அடித்தள நிலை வரை செல்கின்ற மக்கள் சார்ந்த உண்மையான இயக்கமாக கூட்டுறவை வலுப்படுத்துதல் மற்றும் ‘இந்தியாவில் உற்பத்தி’ மீது கவனம் செலுத்துதல் உள்ளிட்ட பொருளாதார மாதிரி அடிப்படையில் கூட்டுறவை மேம்படுத்துதல் என்ற நோக்கத்துடன் புதிய தேசிய கூட்டுறவு கொள்கை மற்றும் திட்டங்கள் வடிவமைக்கப்பட்டுள்ளன.
கூட்டுறவு அமைப்புகளை கூடுதல் வெளிப்படைத்தன்மையும், திறனும் கொண்டதாக மாற்றுவதற்கு கூட்டுறவுகள் குறித்த தேசிய தரவுகள் நல்ல செயல்பாட்டில் உள்ள சுமார் 63,000 தொடக்க வேளாண்மைக் கடன் சங்கங்களை டிஜிட்டல்மயமாக்குதல் போன்ற பொருத்தமான தலையீடுகள் குறித்து துறைக்கு சம்பந்தப்பட்டவர்களுடன் அமைச்சகம் ஆலோசனையைத் தொடங்கி உள்ளது.
மத்திய கூட்டுறவு அமைச்சர் திரு.அமித் ஷா இன்று மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்தார்.
பஞ்சாயத்து ராஜ் அமைச்சகம்
ஊராட்சிகளில் நிலையான வளர்ச்சி இலக்குகளை உள்ளூர்மயமாக்குவது குறித்த இரண்டு நாள் தேசிய பயிலரங்கம் சண்டிகரில் நாளை தொடங்கிவைக்கப்படுகிறது
கருப்பொருள் அணுகுமுறைகள் மூலம் ஊராட்சிகளில் நிலையான வளர்ச்சி இலக்குகளை உள்ளூர்மயமாக்குவது குறித்த இரண்டு நாள் தேசிய பயிலரங்கம் நாளை பஞ்சாபின் சண்டிகரில் தொடங்குகிறது.
நாளை நடைபெறும் தொடக்க விழாவில் பஞ்சாப் முதலமைச்சர் திரு பகவந்த் சிங் மான், மத்திய பஞ்சாயத்து ராஜ் இணை அமைச்சர் திரு கபில் மோரேஷ்வர் பாட்டீல், உள்ளிட்டோர் கலந்து கொள்கின்றனர். நாடு முழுவதிலும் இருந்து சுமார் 1300 தேர்ந்தெடுக்கப்பட்ட பஞ்சாயத்து ராஜ் நிறுவனங்களின் பிரதிநிதிகள் பயிலரங்கில் கலந்துகொள்வார்கள். தேசிய பயிலரங்கில் 34 மாநிலங்கள் மற்றும் யூனியன் பிரதேசங்கள் பங்கேற்கின்றன.
சாலைகள், குடிநீர், சுகாதாரம், தெருவிளக்குகள், பள்ளிகள், ஆரம்ப சுகாதார நிலையங்கள் மற்றும் மருந்தகங்கள், பொது சேவை மையம், உள்ளூர் சந்தைகள், அங்கன்வாடி மையங்கள், கால்நடை உதவி மையம், சமூக மையம் ஆகிய பகுதிகளில் தன்னிறைவான உள்கட்டமைப்புகளை மேம்படுத்துவதன் மூலம் அடிப்படை சேவைகளை வழங்குவதில் சிறந்து விளங்கும் ஊராட்சிகள், அவர்களின் அனுபவங்கள் மற்றும் புதுமையான மாதிரிகள், உத்திகள், அடிமட்டத்தில் தன்னிறைவான உள்கட்டமைப்பு கொண்ட கிராமங்களின் கருப்பொருளை நிறுவனமயமாக்குவதற்கான அணுகுமுறைகளை வெளிப்படுத்தவும் பகிர்ந்து கொள்ளவும் ஒரு தளம் இதன் மூலம் கிடைக்கும்.
தேசியப் பயிலரங்கில், மாநிலங்கள் மற்றும் யூனியன் பிரதேசங்கள் வெவ்வேறு கருப்பொருள்களில் அடிமட்ட அளவில் நிலையான வளர்ச்சி இலக்குகளை நிறுவனமயமாக்குவதற்கான புதுமையான மாதிரிகள், உத்திகள், அணுகுமுறைகள் ஆகியவற்றை வெளிப்படுத்தி பகிர்ந்து கொள்ளும். புதுப்பிக்கப்பட்ட தேசிய பஞ்சாயத்து விருதுகள் பற்றிய விரிவான விளக்கமும் பஞ்சாயத்து ராஜ் அமைச்சகத்தால் வழங்கப்படும்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1853450
மத்திய அமைச்சரவை
இந்தியா மற்றும் வங்காளதேசம் இடையே நீதித்துறை கூட்டுறவிற்கான புரிந்துணர்வு ஒப்பந்தத்தில் கையெழுத்திட்டதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய மத்திய அமைச்சரவை, இந்தியா மற்றும் வங்காளதேசம் இடையே நீதித்துறை கூட்டுறவிற்கான புரிந்துணர்வு ஒப்பந்தத்தில் கையெழுத்திட்டதற்கு மத்திய அமைச்சரவை ஒப்புதல் அளித்தது. இந்த ஒப்பந்தம், இரு நாடுகளின் நீதித்துறைகள் இடையேயான பரஸ்பர கூட்டுறவை வளர்த்தல், ஊக்குவித்தல் மற்றும் வலுப்படுத்தலை நோக்கமாக கொண்டுள்ளது.
இந்த புரிந்துணர்வு ஒப்பந்தம், நீதித்துறையின் பல்வேறு நிலைகளில் உள்ள நீதிபதிகள் மற்றும் அலுவலர்கள் இடையேயான வருகைகள், பயிற்சி மற்றும் கல்வித் திட்டங்கள் மூலம் பரஸ்பர கலந்துரையாடல்களை ஊக்குவிக்க வாய்ப்பளிக்கிறது. மேலும் இந்த ஒப்பந்தம், சட்டம் மற்றும் நீதித் துறையில் தற்போதைய வளர்ச்சிகள் குறித்த தகவல்களை பரஸ்பரம் பரிமாறிக் கொள்வதற்கும் ஊக்கமளிக்கும். இந்த ஒப்பந்தம் மேலும், இத்துறையில் உள்கட்டமைப்பு மற்றும் தகவல் தொழில்நுட்பம் குறித்த அறிவை பரிமாறிக்கொள்ள உதவும்.
உணவுப் பதப்படுத்துதல் தொழிற்சாலைகள் அமைச்சகம்
கிராமப்புறங்களில் உணவுப்பதப்படுத்துதல் தொழிலை ஊக்கப்படுத்த மத்திய உணவுப்பதப்படுத்துதல் தொழில் துறை அமைச்சகம் பல்வேறு திட்டங்களை செயல்படுத்துகிறது
கிராமப்புறங்களில் உணவுப்பதப்படுத்துதல் தொழிலை ஊக்கப்படுத்த மத்திய உணவுப்பதப்படுத்துதல் தொழில் துறை அமைச்சகம் பல்வேறு திட்டங்களை செயல்படுத்துகிறது. உணவுப்பதப்படுத்துதல் தொழில்களின் திறனை அதிகரிக்கவும் ஊரகப் பகுதிகளில் தொழில் முனைவை மேம்படுத்தவும், பிரதமரின் கிசான் சம்பதா திட்டம், உணவுப்பதப்படுத்துதல் தொழில்துறைக்கான உற்பத்தியுடன் இணைந்த ஊக்கத்தொகைத் திட்டம், பிரதமரின் குறு உணவுப்பதப்படுத்தும் நிறுவனங்கள் முறைப்படுத்துதல் திட்டம் உள்ளிட்ட பல திட்டங்கள் செயல்படுத்தப்படுகின்றன.
பிரதமரின் குறு உணவு நிறுவனங்கள்முறைப்படுத்துதல் திட்டங்களின் கீழ் உணவுப் பதப்படுத்துதல் நிறுவனங்களை அமைக்க அல்லது மேம்படுத்த கடனுடன் இணைந்த மானியத்திட்டமாக 2 லட்சம் ரூபாய் வழங்கப்படுகிறது. பிரதமரின் கிசான் சம்பதா உள்ளிட்ட திட்டங்களின் கீழ் உள்கட்டமைப்பு வசதிகளை ஏற்படுத்தவும், குளிர்பதன வசதிகளை அமைக்கவும், தொழில்முனைவோருக்கு நிதி ஆதரவு அளிக்கப்படுகிறது.
இந்தத் தகவலை மத்திய உணவுப்பதப்படுத்துதல் தொழில் துறை இணை அமைச்சர் திரு பிரஹலாத் சிங் படேல், மாநிலங்களவையில் எழுத்துப்பூர்வமாக அளித்த பதிலில் தெரிவித்தார்.
அணுசக்தி அமைச்சகம்
உணவுப் பதப்படுத்தலுக்கான காமா கதிரியக்க தொழிநுட்பம் தனியார் துறையினரிடம் பகிரப்பட்டுள்ளது: மத்திய அமைச்சர் டாக்டர் ஜிதேந்திர சிங்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை அளித்தார்.
உணவுப் பதப்படுத்தலுக்கான காமா கதிரியக்க தொழில்நுட்பம் தனியார் துறையினரிடம் பகிரப்பட்டுள்ளது. தனியார் மற்றும் அரசு துறைகளில் 26 காமா கதிரியக்க பதப்படுத்தல் ஆலைகள் நாட்டில் தற்சமயம் செயல்பாட்டில் உள்ளன.
பிரதமரின் ரூ 20 லட்சம் கோடி தொகுப்பின் ஒரு பகுதியாக, தானியங்கள், வாசனை பொருட்கள் உள்ளிட்டவற்றின் பதப்படுத்தல்/நீடித்த பயன்பாட்டிற்காக முன்பே நிர்ணயிக்கப்பட்ட அளவுகளில் காமா கதிரியக்க தொழில்நுட்பம் பயன்படுத்தப்படுகிறது.
அரசு தனியார் கூட்டு முறையின் மூலம் உணவு கதிரியக்க வசதிகளை நிறுவுவதால் உணவு பொருட்கள் வீணாதல் பெருமளவில் தடுக்கப்பட்டு சேமிப்புக்கு வழி வகுக்கும்.
மருத்துவ ஐசோடோப்புகளுக்கான ஆராய்ச்சி வசதிகளை அரசு தனியார் கூட்டு முறையின் மூலம் உருவாக்குவது, அரசு தனியார் கூட்டு முறையின் மூலம் உணவு கதிரியக்க வசதிகளை நிறுவுதல், இந்தியாவின் துடிப்புமிக்க புது நிறுவன  சூழலியலை அணுசக்தி துறையுடன் இணைத்தல் உள்ளிட்ட அணுசக்தி துறை சார்ந்த சீர்திருத்தங்களை 2020 மே 16 அன்று நிதி அமைச்சர் அறிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742747
------
(Visitor Counter : 201
பாதுகாப்பு அமைச்சகம்
இந்திய கடலோரக் காவல் படையின் தலைமையகத்தில் பாதுகாப்பு இணை அமைச்சர் திரு அஜய் பட்
மத்திய பாதுகாப்பு இணை அமைச்சராகப் பொறுப்பேற்ற பிறகு முதல் முறையாக, புதுதில்லியில் உள்ள இந்திய கடலோரக் காவல்படையின் தலைமையகத்திற்கு திரு அஜய் பட் இன்று  நேரில் சென்றார். தீயணைப்பு, எண்ணெய் கசிவை சமாளித்தல், தேடுதல் மற்றும் மீட்பு நடவடிக்கைகள், சுற்றுச்சூழல் பாதுகாப்பு, போதை பொருள் தடுப்பு நடவடிக்கை மற்றும் நாடுகடந்த கடல் சார் குற்றங்களை தடுப்பது உள்ளிட்ட பல்வேறு செயல்பாடுகள் பற்றி கடலோரக் காவல் படையின் தலைமை இயக்குநர் திரு கே நடராஜன் மற்றும் உயரதிகாரிகள் அமைச்சருக்கு எடுத்துரைத்தனர்.
பல்வேறு சவால்களுக்கு இடையேயும், குறிப்பாக கொவிட்-19 பெருந்தொற்றின் போதும் நாட்டின் கடல்சார் நலன்களைப் பாதுகாப்பதில் முழு அர்ப்பணிப்புடன் பணியாற்றிய கடலோரக் காவல் படையை அமைச்சர் பாராட்டினார். “இந்தியாவில் கடல்சார் மண்டலங்களின் பாதுகாப்பை உறுதி செய்யும் பெரும் பொறுப்பை இந்திய கடலோரக் காவல் படை பெற்றுள்ளது. கடல் பகுதியில் மாறிவரும் பாதுகாப்பு சவால்களை எதிர்கொள்வதுடன், பொருளாதார வளர்ச்சியை உறுதி செய்யும் முக்கிய பணியை இந்த அமைப்பு மேற்கொள்கிறது. கடல்சார் பாதுகாப்பை உறுதி செய்யாமல் சரியான உள்நாட்டு மற்றும் தேசிய பாதுகாப்பு கட்டமைப்பை உருவாக்க முடியாது”, என்று அவர் கூறினார். பிரதமரின் தொலைநோக்குத் திட்டமான சாகர் பற்றிப் பேசிய திரு அஜய் பட், பாதுகாப்பான மற்றும் தூய்மையான கடல் பகுதிகள், தனித்துவம் வாய்ந்த பொருளாதார வாய்ப்புகளை நாட்டின் கட்டமைப்பிற்கு வழங்கும் என்று குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735465
உள்நாட்டு விமானப் போக்குவரத்து அமைச்சகம்
உடான் திட்டத்தின் கீழ் 469 வழித்தடங்களை இணைக்கும் வகையில் 74 விமான நிலையங்கள் செயல்படுத்தப்பட்டுள்ளது
உடான் திட்டத்தின் கீழ் 28.02.2023 வரை 469 வழித்தடங்களை இணைக்கும் வகையில் 74 விமான நிலையங்கள் செயல்படுத்தப்பட்டுள்ளது.
இத்திட்டத்தின் மூலம் விமான நிறுவனங்களுக்குப் பல்வேறு சலுகைகள் அளிக்கப்படுகின்றன. அதன்படி, பிராந்திய இணைப்பு திட்ட விமானங்களுக்கு, இறங்குவது மற்றும் நிறுத்துமிடத்திற்கான கட்டணம் விதிக்கப்படுவதில்லை. தமிழ்நாட்டில் 2018-ம் ஆண்டு முதல் சேலத்தில்  இவ்வகை விமான நிலையங்கள் செயல்படுத்தப்படுகின்றன.
இத்தகவலை விமானப் போக்குவரத்து அமைச்சர் திரு ஜோதிர் ஆதித்ய சிந்த்யா, மக்களவையில் எழுத்துப்பூர்வமாக தெரிவித்தார்.
இந்திய அரசின் முதன்மை அறிவியல் ஆலோசகரின் அலுவலகம்
இந்தியாவின் தேசிய காற்றுத் தர வளக் கட்டமைப்பின் பயிலரங்கு
மத்திய அரசின் முதன்மை அறிவியல் ஆலோசகர் பேராசிரியர் அஜய்குமார் சூட் புதுதில்லி இந்தியா சர்வதேச மையத்தில், பெங்களூரூ தேசிய உயர்கல்வி நிறுவனம் உருவாக்கிய தேசிய காற்றுத்தர வளக்கட்டமைப்பின் பயிலரங்கை கடந்த 22-ந் தேதி தொடங்கிவைத்தார். காற்றுத்தர தரவுகளை சேகரித்து அதன் தாக்கம் பற்றிய ஆய்வுகளை மேற்கொண்டு, அறிவியல் அடிப்படையிலான தீர்வுகளை நடைமுறைப்படுத்துவதை இந்த கட்டமைப்பு வழங்குகிறது.
இந்த நிகழ்ச்சியில் உரையாற்றிய பேராசிரியர் அரசு தொழில்துறை மக்கள் ஆகிய பிரிவில் சம்பந்தப்பட்ட அனைவரையும் ஒன்று சேர்ப்பது அவசியமாகும் என கூறினார். பல பரிமாண சிக்கலான பிரச்சனையாக உருவெடுத்துள்ள மாசை குறைக்க ஆராய்ச்சிகள் அவசியம் என்றும் இதற்கு அனைவரும் ஒன்று சேர வேண்டும் என்றும் அவர் கூறினார். பிரச்சனைக்கு தீர்வு காண ஒருங்கிணைந்த பலதுறை சார்ந்த அறிவியல் தொழில்நுட்ப அணுகுமுறை தேவை என அவர் குறிப்பிட்டார்.
இந்த நிகழ்ச்சியில் என்ஐஏஎஸ் இயக்குனர் டாக்டர் சைலேஷ் நாயக், பிஎஸ்ஏ அலுவலக அறிவியல் செயலர் டாக்டர் பர்வீந்தர் மைனி, புதுதில்லி எய்ம்ஸ் இயக்குனர் டாக்டர் ரந்தீப் குலேரியா உள்ளிட்டோர் கலந்து கொண்டனர்.
மேலும் விவரங்களுக்கு இதன் ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1836725
இளைஞர் நலன் மற்றும் விளையாட்டு அமைச்சகம்
அடித்தள நிலையிலான விளையாட்டு சுற்றுச்சூழலை வலுப்படுத்துவதற்காக, விளையாட்டு தொடர்பான முடநீக்கியல், விளையாட்டுக்கான ஊட்டச்சத்து மின்படிப்புகளை பாட்டியாலாவில் உள்ள என் எஸ் என் ஐ , சென்னையில் உள்ள சி எஸ் எஸ் எஸ் ஆர் ஐ ஹெச் இ ஆர் ஆகியவை தொடங்க உள்ளன
அடித்தள நிலையிலுள்ள விளையாட்டு வீரர்களுக்கும் பயிற்சி அளிப்பதற்காக, விளையாட்டு தொடர்பான அறிவியல் அறிவு பயன்படுத்தப்பட வேண்டும் என்பதை உறுதி செய்வதற்கான முயற்சியாக சென்னையில் உள்ள விளையாட்டு அறிவியல்களுக்கான மையம் - ஸ்ரீ ராமச்சந்திரா உயர் கல்வி ஆராய்ச்சி நிறுவனமும் , பாட்டியாலாவில் உள்ள நேதாஜி சுபாஷ் தேசிய விளையாட்டு நிறுவனமும்  புரிந்துணர்வு ஒப்பந்தம் ஒன்றில் கையெழுத்திட்டுள்ளன. விளையாட்டு அறிவியல் தொடர்பான ஆறுமாத சான்றிதழ் படிப்பு வகுப்புகளை இந்த இரு அமைப்புகளும் இணைந்து நடத்தும். விளையாட்டு அறிவியல் துறையில் ஏற்கனவே பணியாற்றிக் கொண்டிருக்கும் இளைஞர்கள் தங்களுக்குள்ள நிபுணத்துவம் குறித்து மேலும் அறிந்து கொள்ள ஒரு வாய்ப்பு அளிப்பதே, இந்தப் பயிற்சி வகுப்பின் நோக்கமாகும். முதல் கட்டமாக விளையாட்டுத் துறை சார்ந்த முடநீக்கியல், விளையாட்டுக்கான ஊட்டச்சத்து குறித்த பாடத்திட்டம் கொண்ட ஆன்லைன் வகுப்புகள் அறிமுகப்படுத்தப்படும். இந்த படிப்புகளில் 3 ஆகஸ்ட் 2020 முதல் ஆன்லைன் மூலமாக சேரலாம் சமூகப் பயிற்சியாளராக பணியாற்றுபவர்கள், மேம்படுத்தும் நிலையில் உள்ள பயிற்சியாளர்கள் ஆகியோருடன் இணைந்து பணியாற்ற இந்த சான்றிதழ் படிப்பு உதவும். இதனால் அடுத்த நிலையில் உள்ள விளையாட்டு வீரர்களுக்கு பயிற்சி அளிக்கும்போது, விளையாட்டு அறிவியலை பயன்படுத்த முடியும்
விளையாட்டுகளுக்கான முடநீக்கியல் சான்றிதழ் படிப்புக்கான நுழைவு தேர்வுக்கான தகுதி - முடநீக்கியல் முதுஅறிவியல் பட்டம் . முடநீக்கியலில் இளமறிவியல் பட்டம் பெற்று ஏதேனும் ஒரு விளையாட்டு அமைப்பு, விளையாட்டு கிளப் அல்லது குழுவுடன் மூன்று ஆண்டு பணி அனுபவம் பெற்றவர்களும் இந்தப் படிப்புக்கு நுழைவுத்தேர்வு எழுத விண்ணப்பிக்கலாம். விளையாட்டு ஊட்டச்சத்து குறித்த சான்றிதழ் படிப்புக்கு நுழைவுத்தேர்வு எழுத விரும்புவோர், உணவு ஊட்டச்சத்து, ஊட்டச்சத்து பயன்பாடு, பொது சுகாதார ஊட்டச்சத்து, மருத்துவ சிகிச்சை பெறுவோருக்கான ஊட்டச்சத்து, உணவுக் கோட்பாடு, உணவு அறிவியல், தரக்கட்டுப்பாடு, விளையாட்டு ஊட்டச்சத்து ஆகிய ஏதேனும் ஒரு பிரிவில், முதுநிலைப் பட்டம் பெற்றிருக்க வேண்டும். மேலே குறிப்பிடப்பட்டுள்ள ஏதேனும் ஒரு பாடத்திட்டத்தில் இளநிலைப் பட்டம் பெற்றவர்கள், ஏதேனும் ஒரு அங்கீகரிக்கப்பட்ட விளையாட்டு அமைப்பு, கிளப் அல்லது மாநில தேசிய அளவிலான குழுவுடன் பணியாற்றியவர்களும் நுழைவுத்தேர்வு எழுத விண்ணப்பிக்கலாம்.
இந்த 6 மாத கால ஆன்லைன் வகுப்புகளுக்கான பாடத்திட்டங்களில் விளையாட்டு முடநீக்கியல், விளையாட்டு ஊட்டச்சத்து தொடர்பான அனைத்து முக்கிய அம்சங்கள் குறித்த பாடங்களும் இடம்பெறும். இந்தப் பாடத்திட்டத்தின் ஒரு பகுதியாக இரண்டு வார கால நேர்முகப் பயிற்சிப் பணிமனையும் நடத்தப்படும். இந்த நேர்முகப் பயிற்சி கோவிட் காலத்திற்குப் பின்னர் நடத்தப்படும். ஆன்லைன் குவிஸ், எழுத்துத்தேர்வு ஆகியவற்றின் அடிப்படையில், பங்கு பெறுபவர்களுக்கு இறுதிச் சான்றிதழ் வழங்கப்படும்.
இந்தப் படிப்புகளுக்கான விண்ணப்பப் படிவங்கள் 3 ஆகஸ்ட் 2020 முதல் 10 ஆகஸ்ட் 2020 வரை ஆன்லைனில் கிடைக்கும். தகுதியுள்ள விண்ணப்பதாரர்கள் 16 ஆகஸ்ட் 2020 அன்று நடைபெற உள்ள ஆன்லைன் தேர்வை எழுதலாம் இந்த படிப்பு 24 ஆகஸ்ட் 2020 முதல் தொடங்க உள்ளது
தகவல் மற்றும் ஒலிபரப்பு அமைச்சகம்
ஒவ்வொருவரும் தங்கள் மனதளவில் இயக்குனர்களே என்பதே சினிமா பந்தி திரைப்படத்தின் மையக் கரு
இந்திய சினிமாவில் தனக்கென ஒரு தனி இடத்தை பெற்ற திரைப்படங்களின் பட்டியில் இடம்பெற்றுள்ளது, இயக்குநர் பிரவீன் காந்த்ரேகுலாவின் நகைச்சுவை திரைப்படமான ‘சினிமா பந்தி’ திரைப்படம். ஒரு ஆட்டோ டிரைவர் எப்படி சினிமாகாரன் ஆகிறான் என்ற பயணத்தை மிக சுவாரசியமாக கூறி நம்மை கவர்ந்திழுக்கும் திரைப்படம் தான் சினிமா பந்தி.
‘இந்தப் படத்தின் அனைத்து அம்சங்களும் புதிதானவை, திரைக்கதை எழுதுவது முதல் தயாரிப்பாளரிடம் கதை செல்வது, அதன்பிறகு நடிகர்கள் மற்றும் படப்பிடிப்பு தளங்களை கண்டுபிடிப்பது வரை அனைத்தும் புதுமையாக அமைந்தது.’ என்று சினிமா பந்தி படத்தின் தயாரிப்பாளர் ராஜேஷ் நிடிமோரு கூறினார். 53வது இந்திய சர்வதேச திரைப்பட விழாவில் இன்று பத்திரிகை தகவல் அலுவலகம் ஏற்பாடு செய்திருந்த ‘டேபிள் டாக்ஸ்’ அமர்வில் பேசுகையில் அவர் இதை தெரிவித்தார்.
உண்மை சம்பவத்தை ஆழமாக வேரூன்றி ஒரு நகைச்சுவை பாணியில் எடுக்கப்பட்ட இந்த திரைப்படம் நெட்ப்ளிக்ஸ்-இல் வெளியிடப்பது. இது இரண்டு வாரங்களாக நம்பர் 1 ட்ரெண்டிங்கில் உள்ளது. சரியான ஸ்டுடியோ அமைப்பு மற்றும் முகம் தெரிந்த நடிகர்கள் இல்லாமல் இந்தப் படத்தை இயக்குவதற்கு ஒரே காரணம் அதன் உண்மையான கதை மற்றும் நடிப்பு என்று தயாரிப்பாளர் ராஜேஷ் நிடிமோரு விளக்கினார்.
ஒவ்வொருவரும் மனதளவில் திரைப்பட இயக்குனர்களே, விரும்பினால் யார் வேண்டுமானாலும் படம் எடுக்க முடியும் என்று படக்குழுவினர் நம்மிடம் கூற முயற்சிக்கின்றனர். ‘சிறுவயதில் என் தந்தை எனக்கு ஒரு கேமராவைக் கொடுத்தபோது எனக்கு ஒரு புது உற்சாகம் கிடைத்தது. அதை வைத்து ஏதாவது செய்ய வேண்டும் என்று விரும்பினேன். அதுவே இந்தப் படத்தை எடுக்கும் எண்ணத்தை எனக்கு அளித்தது’, என்றார் இயக்குநர் பிரவீன் காந்த்ரேகுலா.
கர்நாடகாவில் உள்ள முல்பாகல் தாலுகா கிராமத்தில் படத்தின் படப்பிடிப்பு நடந்துள்ளது. அதற்கு விளக்கமளித்த திரைக்கதை எழுத்தாளர் வசந்த் மரிங்காண்டி, இந்த கிராமம் தனிமைப்படுத்தப்பட்டு இருந்தது. வெறும் 20-25 வீடுகளுடன் மிகவும் சுத்தமாக இருந்தது. இது எங்களுக்கு ஒரு படத்தின் செட் போல் இருந்தது. படப்பிடிப்பிற்கு மிகவும் வசதியான சூழல், கதைக்கு ஏற்றதாக இருந்தது, என்று கூறினார்.
கதை சுருக்கம்: வாழ்க்கையில் போராடிக்கொண்டு இருக்கும் ஒரு ஏழை ஆட்டோ டிரைவர் வீரபாபுக்கு அவனது கிராமத்தில் அவனது ஆட்டோவில் யாரோ விட்டுச் சென்ற விலையுயர்ந்த கேமராவை கிடைக்கிறது. அந்த கிராமத்தின் ஒரே திருமண புகைப்படக் கலைஞரான கணபதி அவனிடம், சூப்பர் ஸ்டார்களின் பிளாக்பஸ்டர் திரைப்படங்களை உருவாக்கப் பயன்படும் கேமரா இதுதான் என்று கூறுகிறார். இதை கேட்ட வீரபாபு, ‘சூப்பர் ஸ்டார்’ கேமராவை வைத்து பிளாக்பஸ்டர் படத்தை எடுக்க முடிவு செய்கிறான். அதற்கு அந்த புகைப்பட கலைஞர் உதவ முழு கிராமமும் நடிகர்களாக மாறுகின்றனர். இதன் மூலம் ஒரு ஆட்டோக்காரன் சினிமாக்காரன் ஆகும் பயணம் தொடங்குகிறது.
சிறப்பு சேவைகள் மற்றும் கட்டுரைகள்
ஜூனியர் இந்தி மொழிப்பெயர்ப்பாளர், ஜூனியர் மொழிப்பெயர்ப்பாளர், சீனியர் இந்தி மொழிப்பெயர்ப்பாளர் தேர்வு, 2022 
1 மத்திய அரசின் தென் மண்டல பணியாளர் தேர்வாணையம் ஜூனியர் இந்தி மொழிப்பெயர்ப்பாளர், ஜூனியர் மொழிப்பெயர்ப்பாளர், சீனியர் இந்தி மொழிப்பெயர்ப்பாளர், 2022  தேர்வை நடத்த உள்ளது. தென் மண்டலத்தில் 351 விண்ணப்பதாரர்கள் அனுமதிக்கப்பட்டுள்ளனர். இத்தேர்வு தமிழ்நாட்டில் சென்னை, திருச்சி, திருநெல்வேலி ஆகிய இடங்களிலும், ஆந்திர பிரதேசத்தில் கர்னூல், விஜயவாடா, விசாகப்பட்டினத்திலும், தெலங்கானாவில் ஹைதராபாத் ஆகிய ஏழு நகரங்களில் ஏழு மையங்களில் நடைபெற உள்ளது.
2. தென் மண்டலத்தில் இத்தேர்வு 1.10.2022 அன்று பிற்பகல் 2 மணி முதல் மாலை 4 மணி வரை ஒரு ஷிப்டாக நடைபெற உள்ளது.
3. தேர்வு நடைபெறும் தேதிக்கு நான்கு நாட்களுக்கு முன்னதாக இருந்தும், அதன் பிறகு அவர்களது தேர்வு நாள் வரை மட்டும் விண்ணப்பதாரர்கள் பதிவிறக்கம் செய்து கொள்ள தக்க வகையில், எங்களது வலைதளத்தில் இருந்து மின்னணு – தேர்வு அனுமதி சீட்டை பதிவிறக்கம் செய்துகொள்ளும் வசதி செய்யப்பட்டுள்ளது. இந்த விவரங்கள் விண்ணப்பதாரர்களுக்கு அவர்களது செல்போன் எண்ணிற்கு எஸ்எம்எஸ் வாயிலாகவும், ஆன் லைன் விண்ணப்பத்தில் தெரிவித்த மின்னஞ்சல் முகரிக்கு மின்னஞ்சல் வாயிலாகவும் அனுப்பப்பட்டுள்ளது.
4. கைகடிகாரங்கள், புத்தகங்கள், துண்டு காகிதங்கள், பத்திரிகைகள், மின்னணு சாதனங்களை  தேர்வு அறைக்குள் கொண்டு வர கண்டிப்பாக அனுமதி கிடையாது. அதுபோன்ற பொருட்கள் எதையும் தேர்வு அறைக்குள் விண்ணப்பதாரர்கள் வைத்திருப்பதை கண்டறியப்பட்டால், அவன்/அவளது விண்ணப்பங்கள் ரத்து செய்ய நேரிடுவதுடன், சட்ட/ குற்றவியல் ரீதியான நடவடிக்கைகள் மேற்கொள்ளப்படும். மேலும் சம்பந்தப்பட்ட விண்ணப்பதாரர் அடுத்த 3 -7 ஆண்டுகள் வரை தேர்வு எழுத தடை விதிக்கப்படும். எனவே, தடை செய்யப்பட்ட பொருட்கள் மற்றும் பைகள் எதையும் தேர்வு மையத்திற்கு எடுத்து வர வேண்டாம் என்று அறிவுறுத்தப்படுகிறது.
5. மின்னணு தேர்வு கூட அனுமதி சீட்டு மற்றும் அசல் அடையாள ஆவணமின்றி, விண்ணப்பதாரர்கள் யாரும் தேர்வு எழுத அனுமதிக்கப்பட மாட்டார்கள். எனவே அனைத்து விண்ணப்பதாரர்களும் தங்களது மின்னணு தேர்வு கூட அனுமதி சீட்டை தவறாமல் பதிவிறக்கம் செய்திருக்க வேண்டும். மேலும் விவரங்கள்/ சந்தேகங்களுக்கு விண்ணப்பதாரர்கள் தென் மண்டல அலுவலகத்தின் உதவி எண்கள்  உதவி எண்கள் வாயிலாக தொடர்புகொள்ளலாம்.
6. கொவிட்-19ஐ கருத்தில் கொண்டு தேர்வாணையம், தேவையான முன்னெச்சரிக்கை நடவடிக்கைகளை மேற்கொண்டுள்ளதுடன், விண்ணப்பதாரர்களும் தேர்வுக் கூட மின்னணு அனுமதி சீட்டில் குறிப்பிட்டுள்ளபடி தவறாமல் அறிவுரைகளை பின்பற்றி தேர்வை பாதுகாப்பாகவும், சுமூகமாகவும் நடத்த ஒத்துழைக்குமாறு கேட்டுக்கொள்ளப்படுகிறார்கள்.
7. விண்ணப்பதாரர்களின் நலன் கருதி, இந்த செய்திக்குறிப்பு வெளியிடப்படுவதாக பணியாளர் தேர்வாணையத்தின் தென் மண்டல இயக்குனர் திரு கே நாகராஜா தெரிவித்துள்ளார்.
சிறப்பு சேவைகள் மற்றும் கட்டுரைகள்
மின்சார பரிமாற்ற இணைப்பில் படியும் மாசின் அளவைக் கண்டறிவதற்காக ஓர் தரமான செயல்முறையை சென்னை ஐஐடி ஆராய்ச்சியாளர்கள் கண்டுபிடிப்பு
மின்சார பரிமாற்ற இணைப்பில் படியும் மாசின் அளவைக் கண்டறிவதற்காக ஓர் தரமான செயல்முறையை சென்னை இந்திய தொழில் நுட்பக்கழகத்தின் ஆராய்ச்சியாளர்கள் உருவாக்கியுள்ளனர். மாசு சம்பந்தமான குறைந்த மின்னழுத்தம், மின்தடை மற்றும் அமைப்பின் சரிவுக்கு வழிவகுக்கும். தொழில்நுட்ப ரீதியாக மிகவும் சவாலாக இருக்கும் மாசடைந்துள்ள மின்தேக்கியை இயக்கத்தின்போது சுத்தம் செய்வதால் மட்டுமே இந்தப் பிரச்சினைக்குத் தீர்வு ஏற்படுத்த முடியும்.
இதற்கு மாற்றாக, லேசரால் தூண்டப்பட்ட செயலிழப்பு ஸ்பெக்ட்ரோஸ்கோபியின் அடிப்படையில் ஓர் நேர்த்தியான தீர்வை இந்தக் கழகத்தின் மின்னணு பொறியியல் துறை பேராசிரியர் திரு ஆர் சாரதி, பொறியியல் வடிவமைப்புத் துறை பேராசிரியர் திரு என்.ஜே. வாசா ஆகியோரின் ஆராய்ச்சிக் குழுக்கள் உருவாக்கியுள்ளன. ஐஓபி- மெஷர்மென்ட் சயின்ஸ் அண்ட் டெக்னாலஜி என்ற சஞ்சிகையில் இந்த ஆராய்ச்சியின் முதற்கட்ட முடிவுகள் வெளியிடப்பட்டுள்ளன. மத்திய எரிசக்தி அமைச்சகம், பெங்களூருவில் உள்ள மத்திய எரிசக்தி ஆராய்ச்சி நிறுவனத்தின் வாயிலாக இதற்கு நிதி உதவி அளித்தது.
தற்போது 40 மீட்டர் தொலைவிற்குள் ஏற்பட்டிருக்கும் மாசை லேசர் கதிரைப் பயன்படுத்தி கண்டறியலாம். இதனை 100 மீட்டர் தூரமாக நீட்டிக்க முயற்சிகள் மேற்கொள்ளப்பட்டு வருகின்றன.
இந்தத் தொழில்நுட்பம் மற்றும் மின்சார அமைப்புமுறை இணைப்பில் அதன் பயன்பாட்டின் செயல் விளக்கத்தை எடுத்துரைக்க, தேசிய அனல் மின் கழகம், எரிசக்தித் தொகுப்பு மற்றும் இதர நிறுவனங்களை அணுக சென்னை இந்திய தொழில்நுட்பக் கழகத்தின் ஆராய்ச்சி குழு திட்டமிட்டு வருகிறது.
இந்த ஆராய்ச்சியின் முக்கிய அம்சங்கள் மற்றும் பயன்கள் பின்வருமாறு:
• மின்சார விநியோகத்திற்கு இடையூறு அளிக்காத வகையில் இணையதளம் வாயிலான கண்காணிப்பு.
• துரிதமான மற்றும் தொலைநிலை அளவீடு.
• பாதிக்காத/ அழிவு ஏற்படாத அளவீடு.
• மிகவும் குறைந்த செலவிலான நடைமுறை.
பிரதமர் அலுவலகம்
அசாம் இயக்கத்தின் தியாகிகளுக்கு பிரதமர் அஞ்சலி
தியாகிகள் தினத்தை முன்னிட்டு அசாம் இயக்கத்தின் தியாகிகளுக்கு பிரதமர் திரு நரேந்திர மோடி அஞ்சலி செலுத்தியுள்ளார்.
"தியாகிகள் தினத்தன்று, அசாம் இயக்கத்தின் மிகச்சிறந்த தியாகிகளுக்கு நாம் மரியாதை செலுத்துகிறோம். அசாமின் வளர்ச்சி மற்றும் அம்மாநில மக்களுக்கு அதிகாரம் கிடைத்தலுக்கான அவர்களது வேட்கை நம் அனைவருக்கும் தொடர்ந்து ஊக்கம் அளிக்கிறது," என்று தனது டிவிட்டர் பதிவில் பிரதமர் கூறியுள்ளார்.
வணிகம் மற்றும் தொழில்துறை அமைச்சகம்
தமிழ்நாட்டின் தூத்துக்குடி உள்ளிட்ட நாட்டின் பல்வேறு பகுதிகளில் உள்ள எட்டு இடங்களில் சிறப்பு பொருளாதார மண்டலங்களுக்கு ஒப்புதல்
நாடாளுமன்றத்தின் மக்களவையில் உறுப்பினரின் கேள்விக்கு எழுத்துப்பூர்வமாக இன்று பதில் அளித்த மத்திய வர்த்தகம் மற்றும் தொழில்துறை இணை அமைச்சர் திருமதி அனுப்பிரியா பட்டேல் பின்வரும் தகவல்களை வழங்கினார்.
நாட்டின் வேளாண் மற்றும் உணவு பதப்படுத்துதல் துறைக்காக 8 சிறப்பு பொருளாதார மண்டலங்களுக்கு ஒப்புதல் அளிக்கப்பட்டுள்ளது. இந்த எட்டு சிறப்பு பொருளாதார மண்டலங்களில் 3 செயல்பாடுகளை தொடங்கியுள்ளன.
ஒப்புதல் அளிக்கப்பட்டுள்ள சிறப்பு பொருளாதார மண்டலங்களில் தமிழ்நாட்டின் தூத்துக்குடி மாவட்டத்திலுள்ள சிசிசிஎல் பேர்ல் சிட்டி ஃபுட் போர்ட் எஸ் இ இஸட் லிமிடெட் ஒன்றாகும். உணவு பதப்படுத்துதல் துறையை சேர்ந்த இந்த மண்டலம் தனது செயல்பாடுகளை ஏற்கனவே தொடங்கி உள்ளது.
நாட்டின் பல்வேறு பகுதியில் உள்ள வேளாண் மற்றும் உணவு பதப்படுத்துதல் சிறப்பு பொருளாதார மண்டலங்கள் 2019-2 0-ல் ரூ 61.75 கோடியும், 2020-21-ல்
ரூ 94.71 கோடியும், 2021-22-ல் 2021 செப்டம்பர் 30 வரை ரூ 48.03 கோடியும் வருவாய் ஈட்டி உள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1779402